شه‌فه‌ق نيوز/ گشت ئادميزاديگ پير ئه‌دێ، پيربوينيش له‌ ته‌مه‌ن 39 ساڵييه‌و ده‌س وه‌پى ئه‌كا، هه‌ر له‌وه‌ر ئه‌وه‌يش مه‌حاڵه‌ پيربوين دويا بخريه‌ێد و وه‌ده‌س ئاده‌ميزاد نيه‌.
وه‌گووره‌ى توێژينه‌وه‌يگ ده‌ركه‌فتگه‌ له‌ ته‌مه‌ن 39 ساڵى پيربوين ئاده‌ميزاد ده‌س وه‌پى ئه‌كا، چوينكه‌ به‌رهه‌مهاوردن مايلين وه‌ره‌و كزبوين ئه‌چێد و هه‌ر له‌وه‌ر ئه‌وه‌يش ئاده‌ميزاد وه‌ره‌و پيربوين ئه‌چێد و پووسى چرچه‌و ئه‌دێ و قژى هه‌ڵوه‌ريه‌ێد.
له‌ توێژينه‌وه‌گه‌ ئاماژه‌ وه‌ ئه‌وه‌يش كرياگه‌ له‌س مايلين له‌له‌ش گله‌و ئه‌ياد و بڕيگ نه‌خوه‌شى دويا ئه‌خاد، وه‌لێ تويه‌نريه‌ێد له‌ڕێ خواردن فيتامينه‌يل و تورشى فۆلي و كانزايه‌يل و چه‌ن خواردنيگ جوور چاى سه‌وز و ماسى و سپێناغ و زه‌يت زه‌يتون يارمه‌تى كه‌مبوينه‌وه‌ى مادده‌ى مايلين بدريه‌ێد.
